21/07/2011 | Administración LocalMunicipal
Rois
Edicto nomeamento de membros da Xunta de Goberno, tenentes de alcalde, delegados de servizo e réxime de delegacións

Dando cumprimento ó disposto polo vixente Regulamento de Organización, Funcionamento e Réxime Xurídico das Entidades Locais, faise público que por Resolución da Alcaldía, de data 04.07.2007, acordouse a designación dos Conce-lleiros que integrarán a Xunta de Goberno, o nomeamento de Tenentes de Alcalde, Delegados de Servizos e o réxime de delegacións na Xunta de Goberno Local segundo se indica a continuación: 1º.- Composición da Xunta de Goberno Local.- A Xunta de Goberno Local deste Ilmo. Concello de Rois, baixo a Presidencia do Alcalde que subscribe, queda integrada polos seguintes Concelleiros: 1º.- Don Javier Mario Farrando Sanchez Toscano.2º.- Dona Villar Cañedo Arguelles De Bolos.3º.- Don Fernando Abel Adhemar Banlles Fauquet 2º.- Nomeamento de Tenentes de Alcalde.- De acordo co disposto polos artigos 62 e 63 da Lei 5/97, en relación co 46 ó 48 do R. O. F., teño a ben nomear Tenentes de Alcalde, a tódolos membros da Xunta de Goberno, pola seguinte orde: 1º.- Don Javier Mario Farrando Sanchez Toscano.2º.- Dona Villar Cañedo Arguelles De Bolos.3º.- Don Fernando Abel Adhemar Banlles Fauquet. Os Tenentes de Alcalde nomeados, substituirán a esta Alcaldía, pola referida orde, en caso de ausencia, enfermidade ou outro impedimento que lle imposibilite para o exercicio das súas atribucións, e elo en virtude do disposto polo artigo 23.3) da L. B. R. L., en relación co 63 da L. A. L. G. e artigo 47 do R. O. F.3º.- Nomeamento de Delegados de Servizos: Concellería de Asuntos Sociais e Emprego: Dona Villar Cañedo Arguelles De Bolos. Concellería de Educación, Cultura Xuventude e Deportes: Dona Carmen Miriam De Decker Balada. Concellería de Medio Ambiente: Don Fernando Abel Adhemar Banlles Fauquet. Concellería de Obras e Urbanismo: Don Jeroni Sergiu Andrei Sanchez Izquierdo Rishko. As ditas delegacións abarcaran o exercicio de tódalas atribucións delegables na Alcaldía relativas ás áreas ou materias correspondentes e comprenderán tanto as facultades de dirección como as de xestión, agás as de emitir actos administrativos que afecten a terceiros, e se entenden feitas sen prexuízo das delegacións efectuadas por esta Alcaldía na Xunta de Goberno Local.4º.- Delegacións na Xunta de Goberno Local: En cumprimento do establecido polo artigo 44.2 do ROF delegouse na Xunta de Goberno como órgano colexiado, o exercicio das seguintes facultades: 1) A concesión de licencias de obra de edificación de nova planta, reforma e reparación e as de derribo, movemento de terras, instalación e as demais reguladas na lexislación urbanística ou na sectorial que resulten de aplicación por remisión desta.2) Recoñecemento e liquidación das obrigas e das certificacións de obra que non sexan competencia do Pleno.3) Outorgamento de subvencións cuxo importe sexa superior a 3.005,06 € e inferior a 12.000,00 €. 4) Aprobación dos instrumentos de planeamento de desenrolo do planeamento xeral non expresamente atribuídos ó Pleno, así como a dos instrumentos de xestión urbanística e dos proxectos de urbanización. Rois, a 14 de Xullo de 2011 Alcalde Ramón Tojo Lens.